สังคมข่าวหุ้น
การซื้อขายหุ้นวานนี้ ดัชนีหุ้นไทยฟื้นตัวทางเทคนิค โดยดัชนีขึ้นไปทำระดับสูงสุด 1,681.75 จุด และลงไปต่ำสุดที่ 1,673.91 จุด
การซื้อขายหุ้นวานนี้ ดัชนีหุ้นไทยฟื้นตัวทางเทคนิค โดยดัชนีขึ้นไปทำระดับสูงสุด 1,681.75 จุด และลงไปต่ำสุดที่ 1,673.91 จุด
20 เม.ย. 2565

SET ปิดวานนี้ (19 เม.ย.) ที่ระดับ 1,675.62 จุด เพิ่มขึ้น 7.56 จุด (+0.45%) มูลค่าการซื้อขายราว 74,313.48 ล้านบาท การซื้อขายหุ้นวานนี้ ดัชนีหุ้นไทยฟื้นตัวทางเทคนิค โดยดัชนีขึ้นไปทำระดับสูงสุด 1,681.75 จุด และลงไปต่ำสุดที่ 1,673.91 จุด
นักวิเคราะห์ฯ เผยตลาดหุ้นไทยวานนี้ฟื้นตัวขึ้นทางเทคนิค หลังช่วงที่ผ่านมาร่วงลงแรง โดยมีแรงหนุนจากการเข้าซื้อหุ้นขนาดใหญ่ ขนาดกลางหลายตัว รับปัจจัยบวกการเปิดเมืองที่มีพัฒนาการต่อเนื่อง ขณะที่ตลาดหุ้นในภูมิภาคเอเชียส่วนใหญ่เคลื่อนไหวในแดนบวก ยกเว้นฮ่องกง ส่วนแนวโน้มวันนี้ คาดตลาดแกว่งไซด์เวย์ถึงไซด์เวย์ดาวน์ ให้แนวรับ 1,670 จุด และแนวต้าน 1,690 จุด
วันนี้ขอเริ่มต้นกันที่เรื่องของทองคำนะเจ้าคะ โดย บล.โกลเบล็ก ประเมินราคาทองคำมีโอกาสไปถึง 2,000 เหรียญต่อออนซ์ หากเฟดไม่เร่งปรับขึ้นอัตราดอกเบี้ยเกิน 0.50% ในการประชุมครั้งถัดไป ชี้ทองคำไม่หลุด 1,900 เหรียญต่อออนซ์ สงครามยังหนุนราคาทองคำ จังหวะนี้นักลงทุนจะซื้อหรือจะขายเล็งกันไว้ดีดีนะเจ้าคะ
บมจ.บลูบิค กรุ๊ป BBIK บริษัทคอนซัลต์ชั้นนำด้านดิจิทัลทรานส์ฟอร์เมชัน ประกาศเข้าซื้อหุ้น บริษัท ไอที-แคท จำกัด หรือ IT-CAT ในสัดส่วน 40% จากผู้ถือหุ้นเดิม เพื่อเพิ่มขีดความสามารถในการนำเสนอผลิตภัณฑ์และโซลูชันด้านทรัพยากรบุคคลบนระบบคลาวด์ (HR CloudSolution) ภายใต้ชื่อ “HumanOS” ที่พัฒนาโดย ไอที-แคท เชื่อสามารถสร้างรายได้ประจำที่มั่นคงในระยะยาว (Recurring income) และตอกย้ำความเป็นผู้นำในอุตสาหกรรมเทคโนโลยีด้านดิจิทัลทรานส์ฟอร์เมชันครบวงจร
บริษัท ตาชำนิ จำกัด (มหาชน) หรือ CEYE แจ้งในแบบไฟลิ่งว่าได้กำหนดราคาหุ้น IPO ที่หุ้นละ 3.86 บาท โดยจะเสนอขายหุ้นในวันที่ 20-22 เม.ย. 2565 ซึ่งหุ้นจะเข้าซื้อขายในตลาดหลักทรัพย์ เอ็ม เอ ไอ (mai) โดยมีบริษัท แคปปิตอล วัน พาร์ทเนอร์ จำกัด เป็นที่ปรึกษาทางการเงิน และมี บล.โกลเบล็ก เป็นผู้จัดการการจัดจำหน่ายและรับประกันการจำหน่าย …
ดร.สิทธิวัตน์ กำกัดวงษ์ ประธานเจ้าหน้าที่บริหาร บริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) หรือ IMH ยิ้มแก้มปริ รับโชคสองชั้น สงกรานต์ดันยอดผู้ป่วยโควิดพุ่งพรวด 50% ส่งซิกไตรมาส 2/2565 เตรียมเปิดให้บริการตรวจสุขภาพ คาดรายได้ปีนี้สูงกว่าปีก่อนที่ 300 ล้านบาท ส่วนผลงานทั้งกลุ่มคาดแตะ 1.2 พันล้านบาท พร้อมใส่เกียร์ลุยควบรวมกิจการเสริมฐาน …
SBITO ผนึกตลาดหลักทรัพย์ฯ จัดโครงการ “SBITO Joystick Click to Win” จับเกมเมอร์ เจอเกมหุ้น ครั้งแรกในไทย นักลงทุนแห่สมัคร 1,261 คน โดยนักลงทุนจากทีม “The Controller” คว้าแชมป์ ด้วย NAV เติบโตสูงสุด 48.30% ในรอบชิงชนะเลิศภายในวันเดียว ด้านซีอีโอ “คาซึนาริ โอกาวะ” ตอกย้ำการสร้างปรากฏการณ์ภาพลักษณ์โบรกเกอร์สร้างสรรค์ มอบประสบการณ์ดึงดูดใจนักลงทุนสู่ตลาดทุน พร้อมเดินหน้าจัดกิจกรรมร่วมมือกับพันธมิตรต่อเนื่อง
ชนะพันธุ์ พิริยะพันธุ์ บอส บมจ.ที คิว อาร์ (TQR) แจ้งล่าสุด บริษัทฯ ร่วมกับ KGiSL ผู้ให้บริการผลิตภัณฑ์โซลูชั่นและบริการด้านไอทีชั้นนำระดับโลก พัฒนาระบบ Reinsurance Brokerage Platform เป็นระบบที่รองรับการบริหารจัดการข้อมูลของสัญญาประกันภัยต่อแบบสัญญา (Treaty Reinsurance) เพื่อพัฒนาระบบแพลตฟอร์มให้ได้มาตรฐานในระดับสากล และการเติบโตของตลาดประกันภัยของประเทศไทย ที่ใช้เทคโนโลยีที่ทันสมัยและครบวงจร